شەفەق نیوز/ نێچیروان
بارزانی سەرۆک هەرێم کوردستان جیگر سەرۆک پارت دیموکرات کوردستان، ئمڕوو دووشەممە،
پیرووزبایی لە خیزان و کەسوکارەیل شەهیدەیل کرد، لە یاد ١٦ی ئاب وە رەدبوین ٧٥ ساڵ
وەبان دامەزرانن پارت دیموکرات کوردستان.
بارزانی لە بەیاننامەیگ
رەسیە ئاژانس شەفەق نیوز وت: لە ساڵیاد دامەزرانن حزبەگەمان، گەرمترین پیرووزبایی ئەرا
خیزان و کەسوکارەیل شەهیدەیل، بەڕێز سەرۆک بارزانی، نووسینگەی سیاسی، سەرکردایەتی،
گشت نووسینگەیل و دەزگایلە، کادر و ئەندامەیل و پشتگیرەیل و جەماوەر پارت دیموکرات
کوردستان لە هەر شوینیگ بوون پێشکەش کەم.
لە بەیاننامەگەی
وە رێز و نەوازش یاد گشت شەهیدەیل کوردستان و گشت سەرکردەیل و خەباتکارەیل و پێشمەرگە
کرد، ئەوانەگ گشت ژیان خوەیان دانە کوردستان.
بارزانی وتیش؛
پارت دیموکرات کوردستان حزبیگ جەماوەری زنییگە، و ئمڕوو لە دویای رەدبوین هەفتاو پەنج
ساڵ لەبان دامەزراننی و وەپشتسەرنان بڕێ لە قۆناغەیل خەبات ئاشکرا و نهێنی و شۆڕشگێڕی
و دەسەڵاتداری، هیمان وە پەنای نووەوبوین وەردەوامی و کونجاننی وەگەرد گیان سەردەمەگە،
ری خەبات گەل کوردستان وەخاتر ئازادی پێشکەفێد.
سەرۆک هەرێم کوردستان
لەی ساڵیادە، وە رێز و نەوازش سڵاو لە یاد بارزانی نەمر سەرکردە و دامەزرێنەر پارت
دیموکرات کوردستان وەگەرد یاوەرەیلی و گیانیان کرد.
وتیش؛ پارت دیموکرات
کوردستان شان وەشان وەرد لایەنەیل کوردستان، خوەی دامەزرێنەر و مقیەتیکەر سەرەکیە ئەرا
هەسی سیاسی هەرێم کوردستان، و دەسکەفتەیل سیاسیی و مافەیل دەستووریی.
هەمیش وت: لە بنەمای
باوەڕ تەواوی لە یەکڕزی گەل و یەکێتی، شان وەشان وەرد گشت لایەن و پێکهاتەیل کوردستان
گام نەێد، گامەیلی ک پڕن لە ئومید و بڕوا لە ژیان و دویارووژیگ خاستر ئەرا گەل کوردستان.
بارزانی دیاری
کرد ک پارت دیموکرات کوردستان خاوەن ئەزموون دەوڵەمەنیگە لە ئیدارە، ک خوەی رووشناییەگە
لە هویر پارت دیموکرات کوردستان و رینمای لە دووسی ژیان لە دەسەڵاتداری، و گرنگی داین
وە ئەوزەڵکردن توانایل ژن و گەنج و خوەنەوارەیل.
و نشان دا ک پارتی
شیوەی ناوبەرزیگ خستە روی وڵاتەگە، و روی و پایەی لە پێشکەفتن دیاری لە کوردستان لە
چینەیل دیموکراتی، ئازادی، ماف مرۆڤ و یەکسانیی دیارن ک کۆمەڵگای کوردستان وە بڕێ لە
بنەمایل مرۆیی دەوڵمەن کرد.
بارزانی دیاری
کرد ک دەسەیل برادەری و دووسی پارت دیموکرات کوردستان هەمیشە ئەرا گشتی وازن، وتیش؛
با جیاوازی بیاشتایمن، ک قبوڵکردن جیوازی ناوبەینمان ئەزموون و کەلتور سیاسیمان دەوڵەمەن
کەێد و ناوی دیارتر کەێد و پایەکەی بتەو کەێد.
بارزانی لەی ساڵیادە
جەخت لە گرنگی یەکگردن و یکڕزی و گردەوبوین گشت لایەن و پێگهاتەیل کوردستان کرد، چوینکە
ئەوە تەنیا مسۆگەرییگە ئەرا مقەیەتیکردن هەسی هەرێم کوردستان و دەسکەفتەیل فیدڕاڵیی
و مافەیل دەستووریی، و هەمیش ئەوە هەمیشە خوەی خاوەن هەڵمەت و وەرگریکەر و هاندەریە.
وتیش؛ هێز و پایەی
پارت دیموکرات کوردستان ک لە ناخ نیشتمان پەروەری و دڵسوزی سەرکردە و ئەندام و رێکخراو
و جەماوەری تیەێد، وەگەرد گونجیان بەرنامەی سیاسی، ئەو کارەیلە وەرپرسایەتی و ئەرکەیلی
زیای کەێد، و یەیشە داوای پلانسازی و کارکردن زیاتر لەلیمان کەێد.
جیگر سەرۆک پارت
دیموکرات کوردستان، لە کۆتایی قسەیلی، سوپاس ئەرا ئەندام و جەماوەر حزبەگە پێشکەش کرد،
ک وت: هەمیشە نموونەیگ  خۆڕاگری و دەسوزی و
نیشتمان پەروەری و وەرپرسایەتی بوین، و گشت قوربانییگ وەخاتر ئازادکردن و سەرکەفتن
کوردستان پێشکەش کردن.
